Legal Document

Category: 19

Text:
9. ΑΠΟΦΑΣΗ ΥΠΟΥΡΓΟΥ ΥΓΕΙΑΣ, ΠΡΟΝΟΙΑΣ ΚΑΙ  ΚΟΙΝ. ΑΣΦΑΛΙΣΕΩΝ Αριθ. Φ34α/1037 της 27 Νοεμ./10 Δεκ. 1986 (ΦΕΚ Β΄  859) Τροποποίηση–συμπλήρωση του Κανονισμού «περί χορηγήσεως Συντάξεων υπό του Οργανισμού Γεωργικών Ασφαλίσεων (ΟΓΑ)». (Καταργήθηκε από το άρθρ. 39 της Φ. 34α/ 935/15 –16 Νοεμ. 1988 (ΦΕΚ Β΄ 844), (Διόρθ. Σφαλμ. στο ΦΕΚ Β΄ 907/21.12.1988), απόφαση Υπουρ. Υγ. Πρόνοιας και Κοιν. Ασφαλίσεων, κατωτ. αριθ. 13). 9α. ΑΠΟΦΑΣΗ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΥΓΕΙΑΣ, ΠΡΟΝΟΙΑΣ  ΚΑΙ  ΚΟΙΝ. ΑΣΦΑΛΙΣΕΩΝ Αριθ. Γ4α/Φ. 221/Οικ. 1604 της 15 Ιουν./20 Ιουλ. 1987 (ΦΕΚ Β΄  368) Αύξηση της οικονομικής ενίσχυσης που καταβάλλεται στους τετραπληγικούς– παραπληγικούς και ακρωτηριασμένους καθώς και επέκταση της Γ4α/Φ.29/1499/6.6.83 κοινής απόφασης. Έχοντας υπόψη: 1.Τις διατάξεις του Ν.Δ. 321/69 ΦΕΚ 205 Τ.Α΄ «Περί Κώδικος δημοσίου λογιστικού, όπως συμπληρώθηκε και τροποποιήθηκε μεταγενέστερα. 2.Την 115750/3006/10.9.81 κοινή Υπουργική απόφαση, με την οποία εγκρίθηκε η εφαρμογή προγράμματος οικονομικής ενίσχυσης σε ανασφάλιστους τετραπληγικούς και παραπληγικούς αναπήρους. 3.Τη Γ4α/Φ.29/ΟΙΚ. 1931/28.7.82 (ΦΕΚ 724/82 τ.Β΄) απόφαση με την οποία τροποποιήθηκε και επεκτάθηκε το ανωτέρω πρόγραμμα σε ορισμένες κατηγορίες ανασφαλίστων ακρωτηριασμένων και ασφαλισμένων που δε δικαιούνται βοηθήματος από τους Ασφαλιστικούς Οργανισμούς. 4.Τη Φ. 29/1499 / 16.6.83 απόφαση με την οποία τροποποιήθηκαν οι πιο πάνω αποφάσεις, και χορηγήθηκε επίδομα στους τετραπληγικούς – παραπληγικούς και ακρωτηριασμένους που παραμένουν στα Προνοιακά Ιδρύματα. 5.Τη Γ4α/Φ. 221/Οικ. 975/3.5.85 απόφαση με την οποία αυξήθηκε η παρεχόμενη οικονομική ενίσχυση. Σελ. 1068,202(α) Τεύχος ΙΑ– 4– 2 Σελ. 68 6.Την ανάγκη περαιτέρω αύξησης της οικονομικής ενίσχυσης για την αντιμετώπιση των πρόσθετων δαπανών που δημιουργεί η αναπηρία τους, καθώς και τη χορήγηση οικονομικής ενίσχυσης στους έμμεσα ασφαλισμένους που παραμένουν σε προνοιακά Ιδρύματα και τους βαριά ακρωτηριασμένους ασφαλισμένους του ΟΓΑ άνω των 65 ετών, που λαμβάνουν μόνο 7.000 δρχ. το μήνα σύνταξη από το Φορέα αυτό, αποφασίζουμε: Άρθρ.1.–(Τροποποιείται η Γ4α/Φ. 221/ΟΙΚ. 975/3.5.85 απόφ. Υπ. Υγείας, Πρόνοιας και Οικονομικών, τόμ. 35 σελ. 68,14). Άρθρ.2.–Επεκτείνουμε τις διατάξεις της Γ4α/Φ. 29/1499/6.6.83 απόφασης (τόμ. 35 σελ. 68,11) και στους βαριά ακρωτηριασμένους όπως αυτοί αναφέρονται στη Γ4/Φ.29/ΟΙΚ. 1931/82 απόφαση (τόμ. 35 σελ. 68,12) άμεσα ασφαλισμένους του ΟΓΑ, άνω των 65 ετών, μη δυναμένους να λάβουν ποσό ανώτερο των 28.000 δρχ. το μήνα στο οποίο συμψηφίζεται και η παρεχόμενη από τον ΟΓΑ σύνταξη των 7.000 δρχ. Άρθρ.3.–Κατά τα λοιπά παραμένει όπως έχει η τροποποιούμενη απόφαση. 39.Λ.η.9-9α Συνταξιοδότηση Ο.Γ.Α.